
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	28 martie 2011

	Nr.
	27/150


RAPORT

asupra propunerii legislative privind reglementarea raporturilor de muncă a zilierilor
(Plx 737/2010)
şi a proiectului de Lege privind exercitarea unor activităţi cu caracter ocazional desfăşurate de zilieri
(PLx 106/2011)
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond a propunerii legislative privind reglementarea raporturilor de muncă a zilierilor (Plx 737/2010) şi a proiectului de Lege privind exercitarea unor activităţi cu caracter ocazional desfăşurate de zilieri (PLx 106/2011), trimise comisiei cu adresele nr.Plx 737 din 29.11.2010, respectiv nr.PLx 106 din 16.03.2011.

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele favorabile ale Consiliului Legislativ (nr.826/28.06.2010 şi nr.1175/01.10.2010)

· avizul negativ al Consiliului Economic şi Social pentru Plx 737/2010 (nr.1487/28.06.2010).

· avizele favorabile ale Comisiei juridice, de disciplină şi imunităţi (nr.31/1117/15.12.2010 şi nr.31/195/22.03.2011)
· avizul favorabil al Comisiei pentru egalitatea de şanse pentru femei şi bărbaţi, pentru Plx 737/2010 (nr.37/932/15.12.2010) şi avizul negativ pentru PLx 106/2011 (nr.37/129/23.03.2011).

· avizul negativ al Comisiei pentru buget, finanţe şi bănci pentru Plx 737/2010 (nr.22/645/16.02.2011)


Iniţiativele legislative au ca obiect de reglementare exercitarea unor activităţi cu caracter ocazional desfăşurată de zilieri, reglementarea raporturilor de muncă temporară ale zilierilor, relaţiile de muncă dintre angajator şi zilier, precum şi obligaţiile angajatorului faţă de zilier şi faţă de autorităţi.


De asemenea, se reglementează aspecte referitoare la limitarea perioadei de desfăşurare a activităţii zilierului la acelaşi angajator, durata zilnică a activităţii prestate şi vârsta minimă pe care trebuie să o aibă zilierul. Totodată, se prevede obligaţia angajatorului de a informa şi de a instrui zilierul asupra muncii pe care urmează să o presteze, precum şi de a asigura, pe propria cheltuială, echipamentele de lucru şi de protecţie necesare desfăşurării activităţii.

Totodată, este reglementată modalitatea de soluţionare a litigiilor dintre angajator şi zilier şi sunt stabilite contravenţiile şi regimul de sancţionare a acestora, în cazul încălcării prevederilor legii.


Comisia propune Plenului Camerei Deputaţilor adoptarea cu amendamente a propunerii legislative cu nr. Plx 737/2010 şi respingerea proiectului de lege cu nr. PLx 106/2011 întrucât prevederile acestuia din urmă au fost preluate ca amendamente în cadrul primului proiect de lege.
Iniţiativele legislative fac parte din categoria legilor ordinare, conform prevederilor art.73 alin.(1) din Constituţia României, republicată.

La dezbaterile, care au avut loc în şedinţa comisiei din 23 martie 2011, au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii, Familiei şi Protecţiei Sociale:

· d-l Ioan Nelu Botiş – Ministru

· d-l Nicolae Ivăşchescu – Secretar de Stat

· d-na Simona Bordeianu – director.

La lucrările comisiei au fost prezenţi 23 deputaţi, din totalul de 27 membri ai comisiei.


Raportul comisiei a fost adoptat cu 14 voturi pentru şi 2 voturi împotrivă.

Propunerea legislativă cu nr.Plx 737 a fost respinsă de Senat în şedinţa din 24 noiembrie 2010, iar proiectul de lege nr. PLx 106 a fost adoptat în şedinţa din 7 martie 2011.

Pentru ambele iniţiative legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
În urma dezbaterilor, comisia propune adoptarea propunerii legislative Plx 737/2010 cu modificări, după cum urmează:
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	1. 
	Titlul legii

Lege privind reglementarea raporturilor de muncă a zilierilor


	Lege privind exercitarea unor activităţi cu caracter ocazional desfăşurate de zilieri
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan

	Având în vedere că proiectul de lege îşi propune să reglementeze activitatea zilierilor prin derogare de la prevederile Codului muncii este oportună eliminarea sintagmei „raporturilor de muncă” pentru  a evita aplicarea Codului muncii în această situaţie derogatorie.


	2. 
	__
	Capitolul I

Dispoziţii generale

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru o mai bună structurare a legii, au fost introduse capitole.

	3. 
	Art.1.
Definiţii

În înţelesul prezentei legi, următorii termeni se definesc astfel:

a) zilier - persoană fizică, angajată în raporturi de munca temporară cu un angajator, în condiţiile prezentei legi;

b) angajator - orice persoană fizică sau juridică care intră, în condiţiile prezentei legi, în raporturi de muncă cu un zilier;

c) carnet de zilier - document cu regim special emis de autorităţile publice locale de la domiciliul persoanei care solicită eliberarea acestui document şi care serveşte la evidenţa onorarii obligaţiilor de plată către bugetul de stat a contribuţiilor datorate pentru ocuparea temporară a persoanei sub forma raporturilor de munca prevăzute de prezenta lege. Modelul, conţinutul şi regimul carnetului de zilier se stabilesc de către Ministerul Muncii şi Protecţiei Sociale, prin ordin al ministrului.
d). registru zilieri - registru de evidenţă care se întocmeşte de către angajator, în care vor fi trecuţi în ordine cronologică toţi zilierii care au intrat, pe baza prezentei legi, în raporturi de muncă temporară cu angajatorul. Modelul şi conţinutul registrului zilieri se stabilesc de către Ministerul Muncii şi Protecţiei Sociale, prin ordin al ministrului.
e). venit net zilnic - suma de bani pe care o va primi zilierul pentru o zi de muncă prestată în condiţiile prezentei legi. Venitul net zilnic nu va putea fi mai mic de 2 lei/ora şi nici mai mare de 10 lei/ora. Cuantumul venitului zilnic se actualizează periodic prin hotărâre de guvern.


	Art.1. - În înţelesul prezentei legi, următorii termeni se definesc după cum urmează:
a) zilier – persoana fizică, care are capacitate de muncă şi care desfăşoară activităţi necalificate, cu caracter ocazional, pentru un beneficiar. Pot desfăşura activităţi cu caracter ocazional persoanele fizice, cetăţeni români sau străini, în condiţiile legii. 
b) beneficiar de lucrări, denumit în continuare beneficiar – persoana juridică pentru care zilierul execută activităţi cu caracter ocazional. 

__
c) registru de evidenţă a zilierilor – registru cu regim special întocmit de către beneficiarul de lucrări pentru a ţine evidenţa zilnică a zilierilor.

__
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru circumstanţierea activităţii zilierului numai pentru activităţi necalificate cu caracter ocazional. De asemenea, este necesar să fie reglementată posibilitatea de a lucra pentru toţi cetăţenii statelor membre UE.

Pentru a elimina orice posibilitate a aplicării Codului muncii se impune eliminarea termenului de „angajator” întrucât acesta este definit altfel în legislaţia muncii.

Utilizarea carnetului de muncă devine inutilă, în situaţia în care toate elementele necesare desfăşurării raporturilor dintre zilier şi beneficiarul de lucrări sunt menţionate în registrul de evidenţă al zilierilor. Dacă se păstrează carnetul de zilier trebuie făcut şi un studiu de impact financiar asupra costurilor legate de tipărirea şi distribuirea acestuia. 

Modelul de registru de evidenţă a zilierilor este propus în anexa la proiectul de lege.

Nu există în legislaţia fiscală aplicabilă noţiunea de venit net zilnic. 
Textul a fost reformulat la alin.(2) al art.9.

	4. 
	Art.2.

Prezenta lege reglementează relaţiile de muncă dintre angajator şi zilier. 


	Art.2. - Prin derogare de la prevederile Legii nr. 53/2003 – Codul muncii, cu modificările şi completările ulterioare, prezenta lege reglementează modul în care zilierii pot executa activităţi cu caracter ocazional.
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru a clarifica derogarea de la prevederile Codului muncii.

	5. 
	Art.3.

Relaţiile de muncă reglementate de prezenta lege nu intră sub incidenţa Legii nr.53/2003 - Codul muncii şi reprezintă acordul scris sau verbal dintre angajator şi zilier privind prestarea de către aceasta din urma, pe durată determinată, a unor activităţi care nu necesită calificări speciale şi care au caracter ocazional sau sezonier în raport cu activitatea angajatorului.

	Art.3. - Raportul dintre zilier şi beneficiarul de lucrări se stabileşte fără încheierea unui contract de muncă şi fără procedurile de înregistrare la inspectoratele teritoriale de muncă.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru simplificarea desfăşurării activităţilor cu caracter ocazional de către zilieri a fost propusă o procedură derogatorie de la legislaţia comună, atât în ceea ce priveşte încheierea contractului individual de muncă cât şi înregistrarea acestuia la ITM.

	6. 
	__
	Capitolul II

Procedura de exercitare a unor activităţi de către zilieri

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru o mai bună structurare a legii, au fost introduse capitole.

	7. 
	Art.4.

Raporturile de muncă ale zilierilor se supun următoarelor restricţii:

a) nici un zilier nu poate presta activităţi pentru acelaşi angajator pe o perioadă mai lungă de 60 zile, cumulat pe durata unui an calendaristic;

b) nici un zilier nu poate presta activităţi mai mult de 12 ore pe zi;

c) nici o persoană nu poate fi angajat zilier dacă nu a implinit vârsta de 16 ani.
	Art.4. - (1) Durata activităţii ocazionale care poate fi exercitată  în temeiul prevederilor prezentei legi este de minimum o zi, corespunzător cu 8 ore de muncă.

(2) Durata zilnică de executare a activităţii unui zilier nu poate depăşi 12 ore, respectiv 6 ore pentru lucrătorii minori care au capacitate de muncă. Chiar dacă părţile convin un număr mai mic de ore de activitate, plata zilierului se va face pentru echivalentul a cel puţin 8 ore de muncă.

(3) Nici o persoană nu poate fi angajată zilier dacă nu a împlinit vârsta de 16 ani.
(4) Nici un zilier nu poate presta activităţi pentru acelaşi beneficiar pe o perioadă
mai lungă de 90 de zile, cumulat pe durata unui an calendaristic.
(5) Beneficiarul nu poate angaja zilieri să desfăşoare activitatea în beneficiul unui terţ.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	S-a propus o perioadă cumulată de 90 de zile întrucât limitarea activităţii desfăşurate de zilier la 60 de zile cumulate pe durata unui an calendaristic va limita drastic dreptul la muncă al zilierilor. Propunerea de modificare prevede că, dacă un beneficiar utilizează un zilier pentru o perioadă de timp mai mare de 90 de zile consecutive, acesta va fi obligat să încheie contract individual de muncă pe durată determinată.

Pentru reducerea evaziunii fiscale, indiferent dacă beneficiarul utilizează activitatea unui zilier un număr mai mic de 8 ore pe zi, plata zilierului şi impozitul aferent va fi obligatoriu raportată la 8 ore de muncă. 

Limitările privitoare la durata timpului de lucru sunt în corelare cu prevederile directivelor europene şi a convenţiilor ratificate de România.

	8. 
	Art.5.

(1)
Angajatorul are obligaţia de a asigura instruirea şi informarea verbală a
zilierului cu privire la:

a) activitatea ce urmează să presteze;

b) pericolele la care poate fi expus în exercitarea activităţii;

c) drepturile zilierului, prevăzute în prezenta lege;

d) situaţia prevăzută la art. 9.

(2) Instruirea va avea loc zilnic, la începutul activităţii.

(3) Aplicarea timbrului fiscal în carnetul de zilier confirmă acceptul zilierului cu privire la natura şi condiţiile de muncă pe care urmează s-o efectueze în ziua respectivă.


	Art.5. - (1) Beneficiarul are  următoarele drepturi:

a) să stabilească activităţile pe care urmează să le desfăşoare zilierul, locul executării activităţii şi durata acesteia; 

b) să exercite controlul asupra modului de îndeplinire a lucrărilor;

(2) Beneficiarul are următoarele obligaţii:

a) să înfiinţeze Registrul de evidenţă a zilierilor conform modelului prevăzut în anexa nr.1, care face parte integrantă din prezenta lege; Registrul se păstrează la sediul beneficiarului;
b) să completeze Registrul de evidenţă a zilierilor, înainte de începerea activităţii, conform instrucţiunilor prevăzute la anexa nr.2, care face parte integrantă din prezenta lege;
c) să prezinte Registrul de evidenţă a zilierilor organelor de control abilitate; 

d) să asigure instruirea şi informarea zilierului cu privire la activitatea pe care urmează să o presteze, riscurile şi pericolele la care poate fi expus în exercitarea activităţii şi drepturile zilierului, în condiţiile prevăzute de prezenta lege. Instruirea are loc zilnic, înainte de începerea activităţii. 

e) să plătească zilierului, la sfârşitul fiecărei zile de lucru, remuneraţia convenită. 

f) să asigure, pe propria cheltuială, echipamente de lucru şi de protecţie care        se impun datorită naturii şi specificului activităţii desfăşurate de zilier.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru o abordare unitară şi sistemică a proiectului lege se propune evidenţierea drepturilor cât şi a obligaţiilor corelative ale beneficiarului de lucrări. 

Utilizarea timbrelor fiscale în carnetul de ziler este inacceptabilă întrucât crează obligaţia nereglementată în legislaţia fiscală de plată anticipată a impozitului. De asemenea, este necesară corelarea cu regimul juridic al timbrelor şi trebuie avut în vedere şi costurile intrinseci ale aplicării timbrelor.

	9. 
	Art.6.

Angajatorul are obligaţia de a asigura, pe propria cheltuială, echipamentele de lucru şi de protecţie ce se impun datorită naturii activităţii desfăşurate de zilier.


	Se elimină.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	A fost preluat în reformularea art.5, alin.(2) lit.f). 

	10. 
	Art.7.

(1) Angajatorul care apelează la serviciile zilierilor va plăti, către bugetul de stat, un impozit de 16% aplicat asupra venitului net zilnic convenit cu zilierul, sub forma timbrului fiscal aplicat în carnetul de zilier. Timbrul se aplică zilnic, la inceperea activităţii de către zilier.

(2) Venitul net zilnic nu se supune impozitării, în afara impozitului stipulat la alin.(l).


	Art.6. - (1) Plata impozitului pe venit datorat pentru activitatea prestată de zilier este în sarcina beneficiarului.

(2) Cuantumul impozitului prevăzut la alin.(1) este de 16% calculat la remuneraţia brută şi se virează în conformitate cu prevederile art.58 din Legea nr. 571/2003 privind Codul fiscal, cu modificările şi completările ulterioare.
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Propunerea de calcul a impozitului pe venit de 16% este în concordanţă cu prevederile Codului fiscal, fiind agreată şi de Ministerul Finanţelor Publice.

	11. 
	Art.8.

(1) Angajatorul are obligaţia să înregistreze în registrul zilier, în ordine cronologică, toţi zilierii cu care are raporturi de muncă în baza prezentei legi. Registrul se întocmeşte zilnic, exceptând perioadele în care nu se apelează la serviciile zilierilor.

(2) Angajatorul va înainta lunar, până cel târziu data de 5 a lunii, către Inspectoratul Teritorial de Muncă de la locul sau de domiciliu/sediu, un extras al Registrului zilier, conţinând înregistrările din luna precedentă.

(3) Inspecţia Muncii va centraliza, la nivel naţional, datele din raport, pentru a putea verifica îndeplinirea condiţiilor de la art. 4.


	Art.7. – (1) Beneficiarul are obligaţia să înregistreze în registrul de evidenţă a zilierilor, în ordine cronologică, toţi zilierii cu care are raporturi de muncă în baza prezentei legi. Registrul se întocmeşte zilnic, exceptând perioadele în care nu se apelează la serviciile zilierilor.

(2) Beneficiarul va înainta lunar, până cel târziu la data de 5 a fiecărei luni, către inspectoratul teritorial de muncă unde îşi are sediul, un extras al Registrului de evidenţă a zilierilor conţinând înregistrările din luna precedentă.

(3) Inspecţia Muncii va centraliza, la nivel naţional, datele transmise potrivit alin.(2), pentru a putea verifica îndeplinirea condiţiilor prevăzute la art.4.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru corelare cu definiţiile prevăzute la art.1 lit.b) şi c).

Pentru claritatea textului, întrucât beneficiarul este doar persoană juridică şi nu are domiciliu, ci sediu.

	12. 
	Art.9.

Activitatea desfăşurată în condiţiile prezentei legi nu conferă zilierului calitatea de asigurat în sistemul de asigurare socială de stat şi nici în sistemul de asigurare socială de sănătate. Acesta va putea încheia, opţional, o asigurare de sănătate şi/sau de pensie.


	Art.8. - (1) Activitatea desfăşurată în condiţiile prezentei legi nu conferă zilierului calitatea de asigurat în sistemul public de pensii, sistemul asigurărilor sociale pentru şomaj şi nici în sistemul de asigurări sociale de sănătate. Acesta va putea încheia, opţional, o asigurare de sănătate şi/sau de pensie.
(2) Pentru veniturile realizate din activitatea prestată de zilieri nu se datorează contribuţiile sociale obligatorii nici de către zilier, nici de către beneficiar.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Se precizează explicit că pentru veniturile realizate din activitatea prestată de zilieri aceştia nu datorează contribuţii sociale obligatorii.

	13. 
	Art.10.

(1) Plata zilierului se efectuează în mod obligatoriu zilnic, la sfârşitul zilei de lucru.

(2) Zilierul confirmă prin semnătură primirea banilor.
	Art.9. - (1) Pentru activitatea executată, zilierul are dreptul la o remuneraţie al cărei cuantum se stabileşte prin negociere directă între părţi, în condiţiile prevăzute la alin.(2). 

(2) Cuantumul remuneraţiei brute orare stabilite de părţi nu poate fi mai mic de 2 lei/oră şi nici mai mare de 10 lei/oră şi se acordă la sfârşitul fiecărei zile de lucru, înainte de semnarea în registrul de evidenţă a zilierilor, de către zilier şi de beneficiar.
(3) Dovada plăţii remuneraţiei zilnice se face prin semnătura zilierului pe registrul de evidenţă a zilierilor.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru a acorda posibilitatea părţilor de a stabili prin negociere cuantumul remuneraţiei.

Operaţiunile de efectuare a plăţii sunt consemnate în registru.
Limita minimă a remuneraţiei trebuie să fie corelată cu prevederile legale prin care se stabileşte salariul minim orar. 

În ceea ce priveşte limita maximă a remuneraţiei considerăm necesară limitarea acesteia, stabilirea în concret făcându-se prin negociere directă.



	14. 
	Art.11.

Zilierul care se angajează la prestarea muncii în baza prezentei legi se presupune că este apt pentru prestarea acelei munci.


	Art.10. – (1) Zilierul care se angajează la prestarea muncii în baza prezentei legi se presupune că este apt pentru prestarea acelei munci.

(2) Zilierul are dreptul să beneficieze de echipament de protecţie şi de mijloacele tehnice necesare desfăşurării activităţii.
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru respectarea normelor de tehnică legislativă.

Pentru stabilirea dreptului corelativ obligaţiei beneficiarului de lucrări de a asigura echipament de protecţie (text preluat din PLx 106/2011).

	15. 
	Art.12.

Carnetul de zilier se eliberează, contra cost, de către Ministerul Muncii, Familiei şi Protecţiei Sociale, prin intermediul primăriei localităţii de domiciliu a zilierului, pe baza cererii acestuia, adresată primarului localităţii de domiciliu. Termenul de eliberare a carnetului de zilier este de maxim o zi lucrătoare după data depunerii cererii.


	Se elimină.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Carnetul de zilier ar putea crea dificultăţi în ceea ce priveşte distribuirea cu celeritate a acestuia, ar creşte costurile adiţionale nejustificat şi ar îngreuna buna desfăşurare a activităţii beneficiarului cât şi a zilierului. Cât timp toate elementele esenţiale pentru desfăşurarea activităţii sunt consemnate în registru, sub semnătura/ştampila părţilor, apreciem că utilizarea carnetelor de zilier nu constituie un avantaj.



	16. 
	
	Art.11. - Se pot presta activităţi cu caracter ocazional  în următoarele domenii:

a) agricultura;

b) vânătoare şi pescuit;

c) silvicultură, exclusiv exploatări forestiere;

d) piscicultură şi acvacultură;

e) pomicultură şi viticultură;

f) apicultură;

g) zootehnie;

h) spectacole, producţii cinematografice şi audiovizuale, publicitate, activităţi cu caracter cultural;

i) manipulări de mărfuri:

j) activităţi de întreţinere şi curăţenie.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan şi Mircea Toader
	Din propunerea legislativă a fost omisă chiar individualizarea domeniilor de activitate în care se poate utiliza munca zilierilor. Lista domeniilor de activitate propusă a fost pusă în dezbatere publică inclusiv în cadrul comisiei de dialog social a MMFPS.



	17. 
	Art.13.

Conflictele de muncă dintre angajator şi zilier, nerezolvate pe cale amiabilă, se soluţioneaze de către instanţa judecătorească competentă de la locul prestării activităţii.


	Se elimină.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan
	Este reformulat ca art.14, în cuprinsul Capitolului IV – Dispoziţii finale.

	18. 
	__
	Capitolul III

Răspunderea contravenţională

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru o mai bună structurare a legii, au fost introduse capitole.

	19. 
	Art.14.

Constituie contravenţie şi se sancţionează cu amendă următoarele fapte săvârşite de angajator:

a) cu amenda de 10.000 lei încălcarea dispoziţiilor art.4;

b) cu amenda de 6.000 lei încălcarea dispoziţiilor art.5 alin.(1) şi alin.(2) şi ale art.6;

c) cu amenda de 20.000 lei încălcarea dispoziţiilor art.8 alin.(1) şi alin.(2); 

d) cu amenda de 20.000 lei şi interzicerea utilizării zilierilor pe toată durata de existenţă a angajatorului în cazul încălcării dispoziţiilor art.7 alin.(1).


	Art.12. - (1) Următoarele fapte săvârşite de angajator constituie contravenţie şi se sancţionează după cum urmează:

a) încălcarea prevederilor art.4 şi art.9 alin.(2), cu amendă de 10.000 lei;

b) încălcarea prevederilor art.5 alin.(2) şi art.7 alin.(1) şi (2), cu amendă de 6.000 lei;

c) încălcarea prevederilor art.6 cu amendă de 20.000 lei şi interzicerea utilizării zilierilor pe toată durata de existenţă a angajatorului.

(2) Prevederile alin.(1) se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan

	Pentru respectarea normelor de tehnică legislativă şi o mai bună structurare a textului.

Completarea propusă la alin.(2) este necesară sub aspectul tehnicii legislative. 



	20. 
	Art.15.

Controlul aplicării prevederilor prezentei legi cade în sarcina I.T.M, şi a Gărzii Financiare.


	Art.13. - Constatarea contravenţiilor şi aplicarea sancţiunilor se efectuează de către inspectorii de muncă şi Agenţia Naţională de Administrare Fiscală.

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Deoarece plata impozitului pe venit se face în conformitate cu regulile generale impuse de Codul fiscal apreciem că circumstanţierea organelor de control poate să rămână numai la categoria inspectorilor de muncă.



	21. 
	__
	Capitolul IV

Dispoziţii finale

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru o mai bună structurare a legii, au fost introduse capitole.

	22. 
	__
	Art.14. - Litigiile dintre beneficiar şi zilier, nerezolvate pe cale amiabilă, se soluţionează de către judecătoria competentă în a cărei rază teritorială se află locul desfăşurării  activităţii zilierului.
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Preluat de la art.13 iniţial.

Faţă de textul iniţial, a fost înlocuită sintagma „conflicte de muncă” cu termenul “litigii”, pentru a nu crea confuzie în cadrul instanţelor de judecată întrucât conflictele de muncă sunt reglementate distinct în Legea nr.168/1999 privind soluţionarea conflictelor de muncă.



	23. 
	__
	Art.15. – În termen de 10 zile de la data publicării prezentei legi în Monitorul Oficial al României, Partea I, ministrul muncii, familiei şi protecţiei sociale şi ministrul finanţelor publice vor aproba prin ordin comun normele metodologice de aplicare a prezentei legi.
Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	Pentru stabilirea unui termen în vederea elaborării normelor metodologice.

	24. 
	__
	Anexa nr.1

Modelul Registrului de evidenţă a  zilierilor

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan


	(se regăseşte la pag. 27 din prezentul raport)



	25. 
	__
	Anexa nr.2

Instrucţiuni de completare a registrului de evidenţă a zilierilor

Autori: deputaţii Claudia Boghicevici, Cornel Ghiţă, Iulian Vladu, Samoil Vîlcu, Florian Daniel Geantă, Vasile Silviu Prigoană, Gelu Vişan
	(se regăseşte la pag. 28   din prezentul raport)




II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	Art.1

Definiţii

În înţelesul prezentei legi, următorii termeni se definesc astfel:

a) zilier - persoană fizică, angajată în raporturi de muncă temporară cu un angajator, în condiţiile prezentei legi;

b) angajator - orice persoană fizică sau juridică care intră, în condiţiile prezentei legi, în raporturi de munca cu un zilier;

c) carnet de zilier - document cu regim special emis de autorităţile publice locale de la domiciliul persoanei care solicită eliberarea acestui document şi care serveşte la evidenţa onorării obligaţiilor de plată către bugetul de stat a contribuţiilor datorate pentru ocuparea temporară a persoanei sub forma raporturilor de munca prevăzute de prezenta lege. Modelul, conţinutul şi regimul carnetului de zilier se stabilesc de către Ministerul Muncii şi Protecţiei Sociale, prin ordin al ministrului.

d). registru zilieri - registru de evidenţă care se întocmeşte de către angajator, în care vor fi trecuţi în ordine cronologică toţi zilierii care au intrat, pe baza prezentei legi, în raporturi de muncă temporară cu angajatorul. Modelul şi conţinutul registrului zilieri se stabilesc de către Ministerul Muncii şi Protecţiei Sociale, prin ordin al ministrului.

e). venit net zilnic - suma de bani pe care o va primi zilierul pentru o zi de muncă prestată în condiţiile prezentei legi. Venitul net zilnic nu va putea fi mai mic de 2 lei/ora şi nici mai mare de 10 lei/ora. Cuantumul venitului zilnic se actualizează periodic prin hotărâre de guvern.
__
	Domnul deputat Victor Paul Dobre propune reformularea textului după cum urmează:
În înţelesul prezentei legi, următorii termeni se definesc astfel:
a) zilier – persoană fizică, aptă de muncă, având cel puţin 16 ani, angajată pentru o activitate  sezonieră la un  angajator, în condiţiile prezentei legi;
b) angajator - orice persoană fizică sau juridică care foloseşte, în condiţiile prezentei legi, zilieri şi care este înregistrată în evidenţele inspectoratului teritorial de muncă.
c) carnet de zilier - document cu regim special emis de autorităţile publice locale de la domiciliul persoanei care solicită în scris eliberarea acestui document şi care serveşte la evidenţa plăţii impozitului pe venit de către angajatori pentru zilieri. Modelul, conţinutul şi regimul carnetului de zilier se stabilesc de către Ministerul Muncii, Familiei şi Protecţiei Sociale, prin ordin al ministrului.

d) registru zilieri - registru de evidenţă care se întocmeşte de către angajator, în care vor fi trecuţi în ordine cronologică toţi zilierii pe care îi foloseşte, pe baza prezentei legi. Modelul şi conţinutul registrului zilieri se stabilesc de către Ministerul Muncii Familiei şi Protecţiei Sociale, prin ordin al ministrului. Evidenţa registrelor este ţinută de inspectoratele teritoriale de muncă.

Nemodificat
f) activităţi sezoniere sunt acele activităţi care se repetă în fiecare an , la date mai mult sau mai puţin fixe, în raport de ritmul anotimpurilor (sezoanelor).
	Argumente pentru susţinere:

Lit.a) - sintagma: „ raport de muncă temporară ” poate duce la confuzii cu „ munca prin agent de muncă temporară ” .

Lit.b) - este necesară o evidenţă a acestui tip de angajatori

Lit.c) - pentru precizarea clară a obligaţiilor financiare ce trebuie plătite.

Lit.d) - este necesară evidenţa clară a acestor tipizate.

Lit.f) - este necesar să fie definite activităţile pentru care pot fi folosiţi zilierii, pentru evitarea abuzurilor. 

Pot fi nominalizate şi domeniile în care pot lucra zilierii (de ex.: agricultură, silvicultură, pescuit, etc.)
Argumente pentru respingere:

Prevederile se regăsesc la art.4 alin.(3) şi art.7 reformulate.
	Camera Deputaţilor

	2. 
	Art.3.

Relaţiile de muncă reglementate de prezenta lege nu intră sub incidenţa Legii nr.53/2003 - Codul muncii şi reprezintă acordul scris sau verbal dintre angajator şi zilier privind prestarea de către aceasta din urma, pe durată determinată, a unor activităţi care nu necesită calificări speciale şi care au caracter ocazional sau sezonier în raport cu activitatea angajatorului.


	Domnul deputat Victor Paul Dobre propune reformularea textului după cum urmează:

Art.3.

Relaţiile de muncă reglementate de prezenta lege nu intră sub incidenţa Legii nr.53/2003 - Codul muncii şi reprezintă acordul scris sau verbal dintre angajator şi zilier privind prestarea de către acesta din urmă, pe durată determinată, a unor activităţi sezoniere care nu necesită calificare .

	Argumente pentru susţinere:

Se elimină activităţile ocazionale, pentru evitarea abuzurilor.

Argumente pentru respingere:

Textul adoptat este acoperitor.
	Camera Deputaţilor

	3. 
	Art.4.

Raporturile de muncă ale zilierilor se supun următoarelor restricţii:

a) nici un zilier nu poate presta activităţi pentru acelaşi angajator pe o perioadă mai lungă de 60 zile, cumulat pe durata unui an calendaristic;

b) nici un zilier nu poate presta activităţi mai mult de 12 ore pe zi;

c) nici o persoană nu poate fi angajat zilier dacă nu a implinit vârsta de 16 ani.
	Domnul deputat Victor Paul Dobre propune reformularea textului după cum urmează:

Art.4.

Raporturile de muncă ale zilierilor se supun următoarelor restricţii:

a) nici un zilier nu poate presta activităţi pentru acelaşi angajator pe o perioadă mai mare de 60 zile, cumulat pe durata unui an calendaristic;

b) nici un zilier nu poate presta activităţi mai mult de 12 ore pe zi;

c) tinerii cu vârsta de până la  18 ani nu pot lucra mai mult de 6 ore/zi ;

d) nici o persoană nu poate fi angajat zilier dacă nu a împlinit vârsta de 16 ani.


	Argumente pentru susţinere:

Este necesară protecţia tinerilor sub 18 ani.

Argumente pentru respingere:

Prevederea se regăseşte în reformularea art.4 adoptată de comisie.
	Camera Deputaţilor

	4. 
	Art.5 alin.(1)

Art.5.

(1)
Angajatorul are obligaţia de a asigura instruirea şi informarea verbală a zilierului cu privire la:

a) activitatea ce urmează să presteze;

b) pericolele la care poate fi expus în exercitarea activităţii;

c) drepturile zilierului, prevăzute în prezenta lege;

d) situaţia prevăzută la art. 9.


	Domnul deputat Victor Paul Dobre propune reformularea textului după cum urmează:

Art.5.

(1) Angajatorul are obligaţia de a asigura zilnic instruirea şi informarea verbală a zilierului la începutul activităţii cu privire la:

a) activitatea ce urmează să presteze;

b) durata timpului de lucru;

c) venitul net zilnic;

d) pericolele la care poate fi expus în exercitarea activităţii pentru asigurarea securităţii şi sănătăţii la locul de  muncă;
e) situaţiile prevăzute la art. 9.


	Argumente pentru susţinere:

Pentru precizia textului.
Argumente pentru respingere:

Modificările se regăsesc în reformularea art.5 adoptată de comisie.
	Camera Deputaţilor

	5. 
	Art.6.

Angajatorul are obligaţia de a asigura, pe propria cheltuială, echipamentele de lucru şi de protecţie ce se impun datorită naturii activităţii desfăşurate de zilier.


	Domnul deputat Victor Paul Dobre propune reformularea textului după cum urmează:

Art.6.
(1) Angajatorul are obligaţia de a asigura, pe propria cheltuială, echipamentele de lucru şi de protecţie ce se impun datorită naturii activităţii desfăşurate de zilier.
(2) Angajatorul este răspunzător de evenimentele care au urmări asupra sănătăţii şi securităţii zilierului.


	Argumente pentru susţinere:

Pentru protecţia zilierilor întrucât pentru activitatea desfăşurată de aceştia nu se datorează contribuţii de asigurări sociale.
Argumente pentru respingere:

Răspunderea prevăzută este excesivă.
	Camera Deputaţilor

	6. 
	Art.7.

(1) Angajatorul care apelează la serviciile zilierilor va plăti, către bugetul de stat, un impozit de 16% aplicat asupra venitului net zilnic convenit cu zilierul, sub forma timbrului fiscal aplicat în carnetul de zilier. Timbrul se aplică zilnic, la începerea activităţii de către zilier.

(2) Venitul net zilnic nu se supune impozitării, în afara impozitului stipulat la alin.(1).


	Domnul deputat Victor Paul Dobre propune reformularea textului după cum urmează:

Art.7.
(1) Angajatorul care apelează la serviciile zilierilor va plăti, către bugetul de stat, un impozit de 16% aplicat asupra venitului net zilnic încasat de zilier, sub forma timbrului fiscal aplicat în carnetul de zilier. 

(2) Timbrul fiscal se aplică zilnic în carnetul de zilier şi  confirmă acceptul zilierului cu privire la natura muncii şi la activitatea pe care urmează s-o efectueze în ziua respectivă.

(3) Timbrele fiscale vor fi achiziţionate de angajator de la administraţiile finanţelor publice locale.

(4) Venitul net zilnic înscris în documentele de plată nu se supune impozitării, în afara impozitului stipulat la alin.(1).

(5) Impozitul datorat de angajator se plăteşte lunar.


	Argumente pentru susţinere:

Pentru un control mai riguros al activităţii desfăşurate de zilieri.
Argumente pentru respingere:

Nu s-a considerat oportună utilizarea timbrelor fiscale, în situaţia în care toate elementele necesare desfăşurării raporturilor dintre zilier şi beneficiarul de lucrări sunt menţionate în registrul de evidenţă al zilierilor.
	Camera Deputaţilor

	7. 
	Art.8.

(1) Angajatorul are obligaţia să înregistreze în registrul zilier, în ordine cronologică, toţi zilierii cu care are raporturi de muncă în baza prezentei legi. Registrul se întocmeşte zilnic, exceptând perioadele în care nu se apelează la serviciile zilierilor.

(2) Angajatorul va înainta lunar, până cel târziu data de 5 a lunii, către Inspectoratul Teritorial de Muncă de la locul sau de domiciliu/sediu, un extras al Registrului zilier, conţinând înregistrările din luna precedentă.

(3) Inspecţia Muncii va centraliza, la nivel naţional, datele din raport, pentru a putea verifica îndeplinirea condiţiilor de la art. 4.


	Domnul deputat Victor Paul Dobre propune reformularea textului după cum urmează:

Art.8.

(1) Angajatorul are obligaţia să înregistreze în registrul zilier, în ordine cronologică, toţi zilierii care prestează activitate. 

(2) Registrul se întocmeşte zilnic, exceptând perioadele în care nu se apelează la serviciile zilierilor.

(3) Angajatorul va înainta lunar, până cel târziu data de 5 a lunii, către inspectoratul teritorial de muncă de la locul sau de domiciliu/sediu, un extras al Registrului zilier, conţinând înregistrările din luna precedentă.

(4) Modalitatea transmiterii Registrului va fi reglementată prin ordin al ministrului muncii, familiei şi protecţiei sociale.

(5) Inspecţia Muncii va centraliza, la nivel naţional, datele din raport, pentru a putea verifica îndeplinirea condiţiilor de la art. 4.

	Argumente pentru susţinere:

Pentru evitarea unor abuzuri.
Argumente pentru respingere:

Procedura transmiterii datelor din registru către ITM este stabilită la art.7.
	Camera Deputaţilor

	8. 
	Art.9.

Activitatea desfăşurată în condiţiile prezentei legi nu conferă zilierului calitatea de asigurat în sistemul de asigurare socială de stat şi nici în sistemul de asigurare socială de sănătate. Acesta va putea încheia, opţional, o asigurare de sănătate şi/sau de pensie.


	Domnul deputat Victor Paul Dobre propune reformularea textului după cum urmează:

Art.9.
(1) Activitatea desfăşurată în condiţiile prezentei legi nu conferă zilierului calitatea de asigurat în sistemul de asigurare socială de stat şi nici în sistemul de asigurare socială de sănătate. 

(2) Zilierul va putea încheia, opţional, o asigurare de sănătate şi/sau de pensie.

	Argumente pentru susţinere:

Pentru o mai bună structurare a textului.
Argumente pentru respingere:

Reformularea adoptată de comisie este corectă.
	Camera Deputaţilor

	9. 
	Art. 10.

(1) Plata zilierului se efectuează în mod obligatoriu zilnic, la sfârşitul zilei de lucru.

(2) Zilierul confirmă prin semnătură primirea banilor.
	Domnul deputat Victor Paul Dobre propune reformularea textului după cum urmează:

Art. 10.

Nemodificat

(2) Zilierul confirmă prin semnătură pe documentele de plată primirea banilor.

	Argumente pentru susţinere:

Pentru protecţia zilierilor.
Argumente pentru respingere:

Dovada plăţii remuneraţiei zilnice se face prin semnătura zilierului pe registrul de evidenţă a zilierilor.
	Camera Deputaţilor

	10. 
	Art. 12.

Carnetul de zilier se eliberează, contra cost, de către Ministerul Muncii, Familiei şi Protecţiei Sociale, prin intermediul primăriei localităţii de domiciliu a zilierului, pe baza cererii acestuia, adresată primarului localităţii de domiciliu. Termenul de eliberare a carnetului de zilier este de maxim o zi lucrătoare după data depunerii cererii.
	Domnul deputat Victor Paul Dobre propune reformularea textului după cum urmează:

Art.12.
(1) Carnetul de zilier se eliberează, contra cost, de către Ministerul Muncii, Familiei şi Protecţiei Sociale, prin intermediul primăriei localităţii de domiciliu a zilierului, pe baza cererii scrise a acestuia, adresată primarului localităţii de domiciliu. 

(2) Termenul de eliberare a carnetului de zilier este de maxim o zi lucrătoare după data depunerii cererii.

(3) În timpul activităţii zilierul poartă asupra sa carnetul cu care face dovada calităţii sale în faţa organelor de control.

	Argumente pentru susţinere:

Pentru dovada calităţii de zilier şi evitarea unor abuzuri din partea beneficiarului.
Argumente pentru respingere:

Utilizarea carnetului de zilier 
s-a considerat inutilă, în situaţia în care toate elementele necesare desfăşurării raporturilor dintre zilier şi beneficiarul de lucrări sunt menţionate în registrul de evidenţă al zilierilor. Dacă se păstrează carnetul de zilier trebuie făcut şi un studiu de impact financiar asupra costurilor legate de tipărirea şi distribuirea acestuia. 


	Camera Deputaţilor

	11. 
	Art. 14.

Constituie contravenţie şi se sancţionează cu amendă următoarele fapte săvârşite de angajator:

a) cu amenda de 10.000 lei încălcarea dispoziţiilor art. 4;

b) cu amenda de 6.000 lei încălcarea dispoziţiilor art.5 alin.(1) şi alin. (2) şi ale art. 6;

c) cu amenda de 20.000 lei încălcarea dispoziţiilor art. 8 alin. (1) şi alin. (2); 

d) cu amenda de 20.000 lei şi interzicerea utilizării zilierilor pe toată durata de existenţă a angajatorului în cazul încălcării dispoziţiilor art. 7 alin. (1).


	Domnul deputat Victor Paul Dobre propune reformularea textului după cum urmează:

Art. 14.
Constituie  contravenţie  şi   se  sancţionează  cu  amendă  următoarele   fapte săvârşite de angajator:

a) cu amenda de 10.000 lei încălcarea dispoziţiilor art. 4;

b) cu amenda de 6.000 lei încălcarea dispoziţiilor art.5 alin.(1),  ale art. 6 şi ale art.7 alin.(2);
c) cu amenda de 20.000 lei şi interzicerea utilizării zilierilor pe toată durata de existenţă a angajatorului în cazul încălcării dispoziţiilor art. 7 alin. (1).

d) cu amenda de 20.000 lei încălcarea dispoziţiilor art. 8 alin. 1 şi alin. 2, lit.a .


	Argumente pentru susţinere:

Corelare cu modificările anterioare.
Argumente pentru respingere:

Nu a fost considerată oportună utilizarea timbrului fiscal, ca atare sancţiunea nu poate fi aplicată.
	Camera Deputaţilor

	12. 
	Art.15.

Controlul aplicării prevederilor prezentei legi cade în sarcina I.T.M, şi a Gărzii Financiare.


	Domnul deputat Victor Paul Dobre propune reformularea textului după cum urmează:

Art. 15 

Constatarea contravenţiilor şi aplicarea sancţiunilor prevăzute la art. 14 lit.a), b), d) se fac de către inspectorii de muncă, iar a celor prevăzute la art. 14 lit.c) de către comisarii Gărzii Financiare .


	Argumente pentru susţinere:

Pentru o eficientă activitate de control.
Argumente pentru respingere:

Potrivit art.13 adoptat de comisie, constatarea contravenţiilor şi aplicarea sancţiunilor se efectuează de către inspectorii de muncă şi Agenţia Naţională de Administrare Fiscală.
	Camera Deputaţilor

SECRETAR,




Ioan Cindrea







Kerekes Karoly

Întocmit,
Consilier parlamentar Elena ANGHEL
Consultant parlamentar Lidia VLĂDESCU
Anexa nr.1

Modelul Registrului de evidenţă a  zilierilor

Beneficiar__________________

CUI/ _______________________

	Nr. crt.
	Data de desfăşurare a activităţii


	Nume şi prenume 
zilier


	Act de identitate

Seria şi nr.
	CNP


	Semnătura zilierului la începerea activităţii


	Locul executării activităţii
	Remuneraţia brută convenită
	Remuneraţia netă 
plătită
	Semnătură de confirmare de   primire  a banilor
	Loc pentru ştampila şi semnătura beneficiarului

	1
	2
	3
	4
	5
	6
	7
	8
	9
	10
	11


Anexa nr.2

Instrucţiuni de completare a registrului de evidenţă a zilierilor


1.
Beneficiar - se completează datele de identificare a beneficiarului, după cum urmează: denumirea persoanei juridice, cod unic de înregistrare, sediul.

2.
În coloana nr.1 - Nr. crt. - se  vor numerota în ordine, începând cu numărul 1, lucrătorii zilieri.


3.
În coloana nr.2 - Data de desfăşurare a activităţii - se va trece data fiecărei zile de lucru a zilierului.


4.
În coloana nr.3 - Nume şi prenume zilier - se vor trece numele şi prenumele zilierului.


5.
În coloana nr.4 - Act de identitate - se va trece tipul (BI, CI, paşaport), seria şi numărul acestuia.


6.
În coloana nr.5 - CNP - se va trece codul numeric personal din actul de identitate.


7.
În coloana nr.6 - Semnătura zilierului înainte de începerea activităţii - zilierul va semna zilnic în această rubrică, înainte de începerea activităţii şi după instructajul făcut de beneficiar.

8.
În coloana nr.7 - Locul executării activităţii - se va trece explicit unde se desfăşoară activitatea zilierului (fermă, grădină, pădure etc.).


9.
În coloana nr.8 - Remuneraţia brută convenită - se va preciza suma stabilită prin negociere între părţi.


10.
În coloana nr.9 - Remuneraţia netă plătită - se va preciza suma netă cuvenită zilierului, după scăderea impozitului pe venit.


11.
În coloana nr.10 - Semnătura de confirmare de primire a banilor - zilierul va semna de primirea remuneraţiei nete cuvenite la sfârşitul zilei de lucru.

12.
În coloana nr.11 - Loc pentru ştampila şi semnătura beneficiarului - beneficiarul va semna şi va aplica ştampila, în cazul beneficiarului persoană juridică.

